Quin és el tema principal del text?
Una emulsió és una mescla estable i heterogènia de dos líquids que tendeixen a separar-se i que sovint no poden mesclar-se, o sigui són immiscibles entre ells, com l'oli d'oliva i l'aigua. Una substància, la fase dispersa, és dispersada en l'altra, la fase contínua.Quan aquests dos líquids estan en un mateix recipient, s'anomenen fases. Exemples d'emulsions són la llet, la maionesa i el fluid de tall que s'empra en metal·lúrgia. Les emulsions poden ser col·loidals o mescles menys estables, com algunes salses per a amanir. La major part de les emulsions consten d'un líquid polar, com l'aigua; i altre apolar, com l'oli i la majoria de dissolvents orgànics. Quan l'emulsió és estable, un dels líquids es troba formant petites gotes a l'interior de l'altre. Una emulsió pot desfer-se (separar-se els dos líquids) per factors com la manipulació mecànica o per efectes químics, com quan la llet és tallada per vinagre o suc de llimona. Un emulsionant és una substància que ajuda en la formació d'una emulsió. Un tipus d'emulsionant és el detergent, que s'uneix tant als greixos com a l'aigua, mantenint gotes microscòpiques de greix en suspensió. Aquest principi s'utilitza en els preparats per a rentavaixelles, etc.
El text tracta sobre química.